CELEX: 32019D2112
Language: hu
Date: 2019-12-09 00:00:00
Title: A Tanács (KKBP) 2019/2112 határozata (2019. december 9.) az Egyesült Nemzetek Biztonsági Tanácsa 2118 (2013) sz. Határozatának és az OPCW Végrehajtó Tanácsa szíriai vegyi fegyverek megsemmisítéséről szóló EC-M-33/Dec 1 határozata folytatódó végrehajtásának a tömegpusztító fegyverek elterjedése elleni uniós stratégia végrehajtása keretében történő támogatásáról szóló (KKBP) 2017/2303 határozat módosításáról

10.12.2019   
               
               
                  HU
               
               
                  Az Európai Unió Hivatalos Lapja
               
               
                  L 318/159
               
            
         A TANÁCS (KKBP) 2019/2112 HATÁROZATA
         (2019. december 9.)
         az Egyesült Nemzetek Biztonsági Tanácsa 2118 (2013) sz. Határozatának és az OPCW Végrehajtó Tanácsa szíriai vegyi fegyverek megsemmisítéséről szóló EC-M-33/Dec 1 határozata folytatódó végrehajtásának a tömegpusztító fegyverek elterjedése elleni uniós stratégia végrehajtása keretében történő támogatásáról szóló (KKBP) 2017/2303 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2017. december 12-én elfogadta a (KKBP) 2017/2303 határozatot (1).
                  
               
                     (2)
                  
                  
                     A (KKBP) 2017/2303 határozat úgy rendelkezik, hogy az 1. cikkének (2) bekezdésében említett tevékenységeket a 3. cikk (3) bekezdésében említett finanszírozási megállapodás megkötését követő 12 hónapon belül végre kell hajtani.
                  
               
                     (3)
                  
                  
                     A Tanács 2018. december 10-én elfogadta a (KKBP) 2018/1943 határozatot (2), amely 12 hónappal meghosszabbította a (KKBP) 2017/2303 határozat végrehajtási időszakát.
                  
               
                     (4)
                  
                  
                     A (KKBP) 2017/2303 határozat által támogatott projekt technikai végrehajtásáért felelős Vegyifegyver-tilalmi Szervezet (a továbbiakban: az OPCW) 2019. június 24-én az Unió engedélyét kérte a (KKBP) 2017/2303 határozat végrehajtási időszakának 24 hónappal, összesen 48 hónapra történő meghosszabbításához.
                  
               
                     (5)
                  
                  
                     A (KKBP) 2017/2303 határozat végrehajtási időszakának ezen újabb meghosszabbítása lehetővé teszi az OPCW számára, hogy a határozat hatályvesztésének az 5. cikk (2) bekezdésében meghatározott időpontját követően is folytassa a határozat 1. cikkének (2) bekezdésében említett tevékenységek végrehajtását, és elérje az említett tevékenységek tervezett céljait, beleértve az OPCW arra irányuló kapacitásának növelését, hogy megoldást találjon a vegyifegyverhasználat jelentette fenyegetésre.
                  
               
                     (6)
                  
                  
                     A (KKBP) 2017/2303 határozat kért módosítása a határozat 5. cikkének (2) bekezdését, valamint az említett határozatnak a projekt időtartamára történő hivatkozást tartalmazó melléklete 8. pontját érinti, amely szövegrészeket módosítani kell.
                  
               
                     (7)
                  
                  
                     A (KKBP) 2017/2303 határozat 1. cikkének (2) bekezdésében említett tevékenységek további folytatása nem jár külön erőforrások igénybevételével, amint ezt az OPCW a 2019. június 24-i kérésében kifejezetten jelezte.
                  
               
                     (8)
                  
                  
                     Következésképpen a (KKBP) 2017/2303 határozatot – az időtartam meghosszabbításával – módosítani kell, hogy az említett határozat 1. cikkének (2) bekezdésében foglalt tevékenységek végrehajtását folytatni lehessen,
                  
               ELFOGADTA EZT A HATÁROZATOT:
         
            1. cikk
            A (KKBP) 2017/2303 határozat a következőképpen módosul:
            
                        1.
                     
                     
                        Az 5. cikk (2) bekezdésének helyébe a következő szöveg lép:
                        
                           „(2)   Ez a határozat 48 hónappal a 3. cikk (3) bekezdésében említett, a Bizottság és az OPCW közötti finanszírozási megállapodás megkötésének időpontja után hatályát veszti, vagy a hatálybalépését követő hat hónap elteltével veszíti hatályát abban az esetben, ha ezen időpontig nem kerül sor az említett finanszírozási megállapodás megkötésére.”
                        
                     
                  
                        2.
                     
                     
                        A melléklet 8. pontja helyébe a következő szöveg lép:
                        „Becsült időtartam
                        A projekt tervezett időtartama 48 hónap.”
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. december 9-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  A Tanács (KKBP) 2017/2303 határozata (2017. december 12.) az Egyesült Nemzetek Biztonsági Tanácsa 2118 (2013) sz. határozatának és az OPCW Végrehajtó Tanácsa szíriai vegyi fegyverek megsemmisítéséről szóló EC-M-33/Dec 1 határozata folytatódó végrehajtásának a tömegpusztító fegyverek elterjedése elleni uniós stratégia végrehajtása keretében történő támogatásáról (HL L 329., 2017.12.13., 55. o.).
         
            (2)  A Tanács (KKBP) 2018/1943 határozata (2018. december 10.) az Egyesült Nemzetek Biztonsági Tanácsa 2118 (2013) sz. határozatának és az OPCW Végrehajtó Tanácsa szíriai vegyi fegyverek megsemmisítéséről szóló EC-M-33/Dec 1 határozata folytatódó végrehajtásának a tömegpusztító fegyverek elterjedése elleni uniós stratégia végrehajtása keretében történő támogatásáról szóló (KKBP) 2017/2303 határozat módosításáról (HL L 314., 2018.12.11., 58. o.).